Bolesť bedrového kĺbu v kľude, možnosť dlhodobého užívania Voltaren retard 25 mg.
Mám 74 rokov praktizujem chôdzu 5km 3xtyždenne pri pohybe je všetko ok ale v kľude má boli bedrový kĺb užívam voltaren retard 25mg bolesť ustúpi ale po cca 3 dňoch sa  vráti hlavne ráno pri vstavani z postele cez deň som v pohode môžem tento liek užívať dlhodobo?Ďakujem
Dobrý deň,
ďakujeme za Vašu otázku.
Liek Voltaren je určený na krátkodobé užívanie, t.j. do 5 dní na zmiernenie bolestí a do 3 dní na zníženie horúčky (bez konzultácie s lekárom). Ak sa stav nezlepší alebo sa príznaky zhoršia, je potrebné sa poradiť s lekárom.
Medzi najčastejšie príčiny bolesti bedrového kĺbu je preťaženie z jednorazovej aktivity, úraz, alebo dlhodobé preťažovanie. Faktorov, ktoré bolesť môžu spôsobiť je však veľa.
Bolesti bedrového kĺbu sa môžu prejavovať v rôznych oblastiach okolo samotného kĺbu. Určenie presného miesta bolesti môže pomôcť diagnostikovať príčinu. V prípade, že pociťujete bolesť vo vnútri bedrového kĺbu alebo v oblasti slabín, môže to poukazovať na problém so samotným bedrovým kĺbom. Ak cítite bolesť na vonkajšej strane bedier, v hornej časti stehna alebo na vonkajšej strane zadku, môže byť spôsobená problémami s mäkkými tkanivami. Vzhľadom na to, že neuvádzate podrobné informácie o danej bolesti a v našej kompetencii nie je stanoviť diagnózu, je potrebné navštíviť lekára. Ten po dôkladnom vyšetrení určí príčinu bolesti a nastaví adekvátnu liečbu.
Prajem pekný zvyšok dňa.
S pozdravom,
PharmDr. Anna Pacalajová